# Dugesia batuensis

Dugesia batuensis és una espècie de triclàdide dugèsid que habita l'oest de Malàisia. La localitat tipus és a les coves de Batu, a Kuala Lumpur, Malàisia.

## Descripció

Els espècimens sexualment madurs de D. batuensis poden arribar a mesurar fins a 12 mm de longitud i 1,5 mm d'amplada mentre estan en moviment. Tanmateix, la majoria d'individus d'aquesta espècie mesuren entre 8 i 10 mm de llargada. Presenten un cap triangular amb dos ulls. Són despigmentats, en vida tenen una aparença d'un blanc cremós i s'hi pot apreciar el color del contingut de l'intestí.

### Aparell reproductor

D. batuensis es caracteritza per presentar un diafragma molt ben desenvolupat a la base de la papil·la peniana.

## Cariologia

El nombre bàsic de cromosomes de D. batuensis és de n = 7, sent tots els individus coneguts diploides 2n = 14: 2m + 2m + 2m + 2m + 2sm + 2m + 2m (m, cromosoma metacèntric; sm, cromosoma submetacèntric). Només es coneixen dues espècies més de Dugesia que també presenten un nombre bàsic de n = 7, D. ryukyuensis i D. hepta.

## Distribució i hàbitat

D. batuensis es va collir per primera vegada de petits estanys a la cova fosca de les coves Batu, Malàisia, l'any 1968. Més endavant es va trobar en un petit afluent del Sungai Gombak a prop de Kuala Lumpur.

## Referències

* 1 2 3 Ball, Ian Raymond «Freshwater triclads (Turbellaria, Tricladida) from the Oriental region» (en anglès). Zoological Journal of the Linnean Society, 49, 4, 1970, pàg. 271-294.
* ↑ Kawakatsu, M.; Ohtaka, A. «A Freshwater Planarian from Lake Tonlé Sap in Cambodia: Dugesia sp. (Plathelminthes, Tricladida, Paludicola)» (en anglès). KAWAKATSU's Web Library on Planarians, 2007.
* ↑ Kawakatsu, Masaharu; Mitchell, Robert W. Catherine Mary Yule i Hoi-Sen Yong. Freshwater invertebrates of the Malaysian Region [Invertebrats d'aigua dolça de la regió de Malàisia] (en anglès), 2004, p. 55-65. ISBN 9834193602.
* 1 2 Kawakatsu, M.; Mitchell, R.W.; Oki, I.; Tamura, S.; Yussof, S. «Taxonomic and karyological studies of Dugesia batuensis Ball, 1970 (Turbellaria, Tricladida, Paludicola), from the Batu Caves, Malaysia» (en anglès). The Journal of the Speleological Society of Japan, 14, 1989, pàg. 1-14, làmina 1.
* ↑ Kawakatsu, Masaharu, 1972. The freshwater planaria from the Batu Caves in Malaya. The Bulletin of the National Science Museum, Tokyo 15: 339-346, pls. 1-3
* 1 2 Kawakatsu, Masaharu, 1972. Report on freshwater planaria from Borneo. Contributions from the Biological Laboratory, Kyoto University, Kyôto 23:115-122, pl. 1
* ↑ Kawakatsu, M.; Oki, I.; Tamura, S.; Sugino, H. «Studies on the morphology, karyology and taxonomy of the japanese freshwater planarian Dugesia japonica Ichikawa et Kawakatsu, with a description of a new subspecies Dugesia japonica ryukyuensis subspec. nov.» (en anglès). The Bulletin of Fuji Women's College, 14, 1976, pàg. 81-126.
* ↑ Pala, Maria; Casu, Salvatore; Vacca, Rosa Alba «Dugesia hepta, nuova specie di Planaria di acqua dolce di Sardegna appartenente alla superspecie Dugesia gonocephala (Dugès) (Turbellaria, Tricladida)» (en italià). Bollettino della Societa Sarda Scienze Naturali, 20, 1981, pàg. 97-107.

## Enllaços externs

* D. batuensis a la Encyclopedia of Life (anglès)
* Vídeo que mostra D. batuensis alimentant-se a les coves de Batu
* Vídeo de D. batuensis
Espècies de Dugesia :